वाराणसी. आम आदमी पार्टी के कार्यकर्ताओं ने शनिवार को वित्त मंत्री अरुण जेटली का पुतला फूंका। इस दौरान कार्यकर्ताओं ने अपनी पार्टी के संयोजक और दिल्ली के मुख्यमंत्री अरविंद केजरीवाल के भी पोस्टर जला डाले।
कुछ कार्यकर्ताओं की नासमझी
केजरीवाल के पोस्टर जलाने पर पार्टी प्रवक्ता मुकेश सिंह ने कहा,''ये गलती कार्यकर्ताओं ने अति उत्साह में कर दी। जिसे बाद में हम सभी ने संभाल लिया, ऐसा नहीं होना चाहिए था। लेकिन कुछ कार्यकर्ताओं की नासमझी की वजह से ऐसा हुआ।''
आप ने किया प्रदर्शन
काशी में आम आदमी पार्टी के कार्यकर्ता भ्रष्टाचार के मुद्दे पर अरुण जेटली के खिलाफ मार्च करते हुए जिला मुख्यालय पहुंचे। यहां उग्र प्रर्दशन के साथ जेटली का पुतला भी फूंका। आक्रोशित कार्यकर्ताओं कहा कि केंद्र सरकार भ्रष्टाचार की जननी हो गई है। आज तक एक भी वादा पूरा नहीं किया।
awa_Deva hin_Deva hin_Deva hin_Deva hin_Deva